Case ID: 1139454
Sentence 10: İş materiallarında olan Azərbaycan Respublikası Vergilər Nazirliyinin 5 saylı Ərazi Vergilər İdarəsinin məhkəməyə ünvanladığı xx.xx.2020-ci il tarixli, **********084500 saylı məktubunda qeyd edilmişdir ki, artıq ödənilmiş vəsaitlərin büdcədən qaytarılması Azərbaycan Respublikasının Vergi Məcəlləsi və Azərbaycan Respublikası Nazirlər Kabinetinin 2019-cu il 16 iyul tarixli 313 nömrəli Qərarı ilə təsdiq edilmiş “Artıq ödənilmiş vergilərin, məcburi dövlət sosial sığorta və işsizlikdən sığorta haqlarının, faizlərin və maliyyə sanksiyalarının qaytarılması Qaydaları” ilə tənzimlənir.Həmin qaydaların 1.1-ci bəndinə əsasən “Artıq ödənilmiş vergilərin, məcburi dövlət sosial sığorta və işsizlikdən sığorta haqlarının, faizlərin və maliyyə sanksiyalarının qaytarılması Qaydaları” Azərbaycan Respublikasının Vergi Məcəlləsinin (bundan sonra - Vergi Məcəlləsi) 87.4-cü maddəsinə, “Sosial sığorta haqqında” Azərbaycan Respublikası Qanununun 9-1.2-ci maddəsinə və “İşsizlikdən sığorta haqqında” Azərbaycan Respublikası Qanununun 7-1 -ci maddəsinə əsasən hazırlanmışdır və vergi ödəyicisindən və ya sığortaedəndən düzgün tutulmamış və ya onun tərəfindən artıq ödənilmiş vergilərin, məcburi dövlət sosial sığorta və işsizlikdən sığorta haqlarının, hesablanmış faizlərin, habelə vergi və məcburi dövlət sosial sığorta qanunvericiliyinin pozulmasına görə tətbiq edilmiş maliyyə sanksiyalarının, eyni zamanda, Azərbaycan Respublikasının Vergi Məcəlləsinin 199.12-ci maddəsinə uyğun olaraq özəlləşdirilməsi başa çatmış əmlaka görə ödənilmiş əmlak vergisinin (bundan sonra - büdcəyə artıq ödəmələr) məbləğlərinin qaytarılması qaydalarını müəyyən edir.Vergi Məcəlləsinin 85.5-ci maddəsinə əsasən vergi ödəyicisi vergi hesabatı dövrü qurtardıqdan sonra 3 il ərzində ondan düzgün tutulmamış vergilərin, faizlərin və maliyyə sanksiyalarının hesablanmasını və hesablanmış məbləğin yenidən hesablanmasını, artıq ödənilmiş vergilərin, faizlərin və maliyyə sanksiyalarının məbləğinin qaytarılmasını və ya əvəzləşdirilməsini 5 il ərzində tələb etmək hüququna malikdir.Vergi ödəyicisi İddiaçı (VÖEN **********) şəxsi hesab vərəqəsi üzrə son yaranmışartıq ödəmə məbləği olan 5607.31 (beş min altı yüz yeddi manat otuz bir qəpik) manat 30 noyabr 2012-ci il tarixində təsbit edilmişdir.Vergi ödəyicisi tərəfindən xx.xx.2019-cu il tarixli **********711100 saylı “Artıq ödənilmiş vergilərin, faizlərin və maliyyə sanksiyalarının qaytarılması ilə barədə” ərizə ilə vergi orqanına müraciət edilmişdir.İddiaçının şəxsi hesab vərəqəsində artıq ödəmənin yaranma tarixindən 5 il müddət keçdiyindən artıq ödənilmiş və ya artıq tutulmuş vergilərin geri qaytarılmasını və ya əvəzləşdirilməsi Vergi Məcəlləsində nəzərdə tutulmamışdır.Vergi orqanı tərəfindən vergi ödəyicisinin müraciəti xx.xx.2019-cu il tarixli **********516800 saylı məktubla cavablandırılmışdır.